Program 1 – Die Profetiese Woord
In hierdie eerste boodskappe oor die eindtye moet ons eers die vraag beantwoord waarom Bybelse profesieë belangrik is en waarom ons dit ter harte moet neem. Petrus sê:
4. Vierdens, sê Petrus, moet ons die profetiese woord bestudeer totdat die môrester in ons harte opgaan. Die môrester dui volgens Op. 22:16 op die Here Jesus, en meer spesifiek die feit dat Hy weer kom. Die môrester verskyn in die laaste nagwaak en verkondig die boodskap dat die nag byna verby is. Vir Christene is hierdie boodskap die toekomsverwagting dat Jesus Christus weer kom en hierdie keer as die son van geregtigheid die hele wêreld sal verlig en sy vrederyk hier sal vestig. Nou is dit, geestelik gesproke, nog donker, maar weldra sal die nag van ongeregtigheid en sonde verby wees en ewige geregtigheid heers. Het die môrester van hoop en die blye verwagting van Jesus se koms al in jou hart opgegaan? Indien nie, dan moet jy die Bybelse profesieë oor die eindtyd en die wederkoms intensief bestudeer. Sonder hierdie kennis kan jy nie daarop aanspraak maak dat jy 'n ingeligte Christen is wat in alle opsigte in die lig wandel deurdat jy ook jou huidige tydsomstandighede reg verstaan nie. Met die môrester in jou hart, maak jy joulself los van die huidige, goddelose wêreld en bou aan 'n koninkryk wat nou nog verborge is maar binnekort op aarde geopenbaar gaan word wanneer die Koning kom.
Ons verdien niks nie, want ons het niks wat ons nie van die Here ontvang het nie, daarom word hierdie loon genadeloon genoem. Die genadeloon wat Christene van die Here sal ontvang, sluit die volgende krone in:
· Die onverwelklike kroon vir 'n heilige en diensbare lewenswandel (1 Kor. 9:24-25);
· die kroon van roem vir sielewenners (1 Thess. 2:19);
· die kroon van heerlikheid vir getroue herders wat nie deur selfsug gemotiveer was nie (1 Pet. 5:2-4);
· die kroon van die lewe vir Christenmartelare en almal wat swaar beproef is (Op. 2:10); en
· die kroon van geregtigheid vir dié wat sy koms liefgehad en in die lig daarvan geleef het (2 Tim. 4:8).
In die lig van die groot betekenis van Bybelse profesieë sê Paulus:
"Verag die profesieë nie" (1 Thess. 5:20).
Moet dit nie verswyg, verdraai of ontken nie, want dan ontneem jy mense die lig van die profetiese woord op hulle lewenspad.